b'\n_START_ARTICLE_\nLINER\n_START_PARAGRAPH_\nLINER (engelsk low-ionization nuclear emission-line region) er en vanlig type galaksekjerne. S\xc3\xa6rtrekket for denne typen galakser er forholdet mellom emisjonslinene som gjerne er svake._NEWLINE_Det finnes for en del LINER-objekter en tydelig sammenheng med aktive galaksekjerner. P\xc3\xa5 grunn av svake og brede emisjonslinjer regner man med at disse LINER-objektene er svake aktive galaksekjerner siden emisjonslinjene ligner de man finner hos galakser av Seyfert-typen. I tillegg er den ultrafiolette str\xc3\xa5lingen, radiostr\xc3\xa5lingen eller r\xc3\xb8ntgenstr\xc3\xa5lingen lik._NEWLINE_Andre LINER-objekter inneholder gass som har blitt eksitert av kollisjoner i stjernevinden som bl\xc3\xa5ser fra omr\xc3\xa5det med eksplosiv stjernedannelse eller gjennom fotoionisering som skriver seg fra uvanlig varme stjerner etter hvert som den eksplosive stjernedannelsen utvikler seg. Begge trekkene kjenner man igjen fra galakser med eksplosiv stjernedannelse, og man regner derfor med at disse LINER-objektene ligger i slike galakser.'